Document ID: /roh_data/filtered/fineweb-2-filterrobots_roh.jsonl.gz/19580

Remo Stoffel è bain enconuschent al magazin Bilanz che publitgescha questa rangaziun. Il manader dal project, Stefan Lüscher di dentant ch’i na saja betg cler, con gronda che la facultad da Stoffel saja. Els hajan gia discurrì cun Stoffel ed era gì invista en ses documents, ma or da quels na saja quai betg cler visibel con che Stoffel possedia propi.
Stoffel betg cuntanschibel
Remo Stoffel n’è betg stà cuntanschibel per dar pled en chaussa. El è en l’exteriur. Ses cussegliader Peter Hartmeier ha ditg, ch’el na veglia betg prender posiziun tar ina rangaziun, nua che Remo Stoffel vegnia gnanc avant.